钦定古今图书集成/明伦汇编/氏族典/第085卷 > 胡翰
## 钦定古今图书集成/明伦汇编/氏族典/第085卷 > 胡翰

按《明外史胡翰传》，“翰字仲申，金华人。幼聪颖异常儿。
七岁时，道拾遗金，坐守其人而还之。长习经史，学益
邃。游元都，公卿交誉之。或劝之仕，不应。既归，遭天下
大乱，避地南华山，著书自适。太祖下金华，召见，命与
许元等会食中书省。后侍臣复有荐翰者，授衢州教
授。洪武初，聘修《元史》，书成，受赉归。爱北山泉石，卜筑”
其下，徜徉十数年而终。所著有《春秋集义》，文曰《胡仲子集》，诗曰《长山先生集》。